Nyeste Skilderie af Kiøbenhavn, 1806-10-21
J denne Sommer mistede Odense en af sine kjønneste Prydelser, det skjønne Graaebrødre Spiir, som nu er nedbrudt indtil Taarnet. Høiden fra Jorden var vel kun 72 Fod af Taarnet og 78 af Spiret, altsaa ialt 150 Fod, men Proportionen var langt skjønnere, end St. Knuds, der har kostet den Eilschowske Familie en halv Snees Tusinde Rigsdaler, og egentligen slet ingen Proportion har J Spirets store Kobberkugle fandtes slet ingen Jnscriptioner, da Kuglen forneden var hensmuldret, hvorved alt hvad der kan have lagt deri maae Tid efter anden være udfalden. Ved denne Kugle fandtes ellers den Besynderlighed, at den var gjennemboret paa adskillige Steder af større og mindre Bøsse kugler, hvis Figur, Indgang og Udgang endnu var fuldkommen kjendelig af Jndtrykkene i Kobberet. Formodentligen er dette skeet i Krigstider, da fiendlig Kaadhed har skudt til Maals efter Kirkespiiret. Samme Spor af Skud fandtes ogsaa nyeligen paa Kuglen af en ældgammel Fløistang paa en Privat bygning her i Byen. Graaebrødre Kirkes Altartavle er reddet, ved at være kjøbt til vor Frue Kirke her i Odense for omtrent 200 Rdlr. - Endeel af de Monumenter der fordum prydede Graaebrødre Kirkes Jnderste, som vor Nyerup anfører i sin Fodreise, ere solgte paa nærmere Approbation, og blive altsaa nok reddede fra Ødelæggelse. Nogle ere ogsaa endnu i Behold som jeg kjøbte, f. Ex. et over en Magnus Henricus fra Aaret 1606, med en Latinsk Jnscription, som viser at han i 33 Aar har været Kongelig Hospitalsinspector, og i 32 Aar Borgemester i Odensee; men Mandens Tilnavn findes ikke, da efter det anførte Fornavn kun staaer, er libera et antiqua Familia Helsingoræ natus; men under Jnscriptionen sees Rosenvingernes Vaaben, hvoraf da maae formodes at Manden har været en Rosenvinge. Stenen er meget svær, 43 Al. lang, 2 Al. bred og 6 Tommer tyk. En anden sort Steen har tilhørt en Jacob Andersøn, i sin Tid den betydeligste Kjøbmand i Odensee, fra 1680. En tredie af Bornholmer Sandsteen, sort malet, med forgyldte Navne, fra 1736, over fordum Hospitalpræsten Jens Sørensen Hee, som var Fader til afdøde Biskop Jørgen Hee i Aarhuus, hvoraf sees at der er skjænket 100 Rdlr. til Kirken, hvoraf Renterne skulde oplægges til hans Gravs Vedligeholdelse. Det fierde er den navnkundige Ole Bagers Monument, fra 1576, malet paa Træe, som, da ingen nærmere af Familien, efter Opfordring i Aviserne, mældte sig, blev mig udleveret, og for saavidt reddet fra den nærværende Tids Forgængelighed, at jeg har givet hans billede et anstændigt og passende Sted, da det nu staaer som i et Slags Capel, paa samme Sted, hvor Ole Bager for 130 Aar siden vandrede maaskee dagligen, men mindst ventede at faae sit Minde fornyet, naar Kirken engang faldt i Gruset, som den Tid vel har syntes at kunne trodse mange Aarhundrede. Hans Monument staaer da nu ved min Gaard Marieshøi i den saakaldte Tolderlunds Skov, som blev af Kong Frederich den Anden 1564 foræret til Ole Bager, (fordi han i Krigstider, uden Fragt havde laant Kongen Transportskibe, hvoraf et forgik), og udentvivl var ham en særdeles kjær Gave, saavel for Nytten og Behagelighedens Skyld, som især for det Beviis paa Kongelig Naade. Merkeligt er det, at i de 200 Aar at denne Skov samlet siden var i Privatmænds Hænder, forblev den altid i den Bagerske Familie, indtil den 1764 ved Auction blev solgt til et Jnteressentskab af Fremmede, der omsider udstykkede den. Den sidste mandlige Eier af hans Afkom var Professor Elias Naur, hvis veltrufne Portrait i Oliefarve jeg og eier, og som nu findes ved Siden af Ole Bagers, tilligemed Kong Frederich den Andens og dennes originale Pergaments Gavebrev paa Tolderlund, samt ligeledes et Pergaments Document, der viser, at Ole Bager 18 Aar før sin Død endnu eiede næsten det halve Odensee, eller dog dets betydeligste Bygninger, ubeheftet. Det gamle Sagn, at han døde saa fattig, at han, for at finde Livs Ophold, maatte forblinde sine Børn med en Kiste fuld med Steen istedet for Penge, er en gammel bekjendt Tydsk Historie, Mage til den med Kanelbarkens Røgelse for Kongen og de Kongelige Obligationers For brænding, som man ogsaa har om den rige Fuggerske Familie i Augsburg for Carl den Femte. Men derimod er dette vist, at Kong Friderich den Anden overdrog ham at myndte Toskillinger i Odense, sandsynligen med Fordelen af Myntfoden, hvoraf endnu et Stræde, paa Hjørnet af den Gaard hvori han havde Myndten i Kielderen, bærer Navn af Myndtestræde. De af ham myndtede Toskillinger ere kjendelige af deres usædvanlige Størrelse, og at der i Randen over Gehaltsiden staaer en Lilie, som Odense Byes Vaaben. Der vedbleves ogsaa efter Ole Bagers Død endnu at myndtes med samme Præg, indtil det meget smaae Præg af finere Gehalt i Christian den Fjerdes Tid blev myndtet i Norge eller i Kjøbenhavn. Ole Nielsen var i sin Tid den største og rigeste Kjøbmand, ikke allene i Odense, men maaskee i hele Dannemark. Mod Enden af det 16de Aarhundrede, da han blev Raadmand, antog han Tilnavnet Bager. Han laante Kongen baade Penge og Skibe i Krigstiderne, og Kongen fandt intet anstændigere eller beqvemmere Sted at logere paa, naar han passerede Odense, end hos Ole Bager. Han var den første, der byggede Toetagers grundmurede Bygninger i Odense. C. Jversen.